जानकी ने रसोई दियां सब्बै चीजां-बस्तां मंगोआई लेई दियां हियां। अट्ठ दस्स दालीं, पापड़, बड़ियां, सेंवियां, दलिया, मैगी, तेल, घ्यो, सूजी, खंड, लून, बसार लगात चीजें कन्नै डब्बे-मर्दबान भरी दित्ते दे हे तां जे पिच्छुआं बुआ गी कोई चीज बजारा नेईं मंगोआनी पेई जा ते कन्नै छें रोजें मगरा जिसलै हैदराबाद थमां परतोना हा तां भ्राएं-भाइयें, भैनें-भरजाइयें जागतै गी शाबाश ते ममारख देन औना गै हा। दूरा दा औने आह्लें रुट्टी ते खानी गै ही। इसकरी उसलै कोई चीज बजार लैन जाने दी लोड़ गै नेईं पवै।